Teatri valgusala töötaja

Teatri valgusala töötaja on inimene, kes töötab teatris ja kelle tööülesanded on seotud valguskujunduse loomisega lavastusele ja/või selle taasesitamisega. Selle alla kuuluvad paljud ametikohad alustades valgustehnikust lõpetades valgusala juhatajaga. Valgusala töötajad võivad töötada ka mujal, näiteks kontsertide, televisiooni, filmide juures, kus on sarnased ametikohad ja tööülesanded.  

Sõltuvalt teatrist ja sealsetest ametikohtadest ning töölepingu poolt üles seatud ülesannetest ja vastutusest, võivad need ametid kohati ka erineda. Paljudes teatrites täidavad samad inimesed ka samu ametikohti, näiteks valgusala juht võib olla valguskujundaja või valguskujundaja valgusmeister. 

Valgusala inimesed on teatri tehnilised töötajad . Nad kuuluvad teatris lavastusteenistuse https://www.ugala.ee/inimesed/ (Ugala) või loovtehniliste töötajate https://www.endla.ee/inimesed/loovtehnilised (Endla) osakonna alla. 

 Rollid Eesti teatrites 

 Valgustaja 
Üleüldine nimetus kõikide valgusalal töötavate isikute kohta. 

 Valgusala juhataja 
Vastutab tehnikapargi ja töövahendite, oma alluvate heaolu, töökoha korrashoidmise eest. Tema ülesandeks on teha töögraafikud ning kontrollida nendest kinni pidamist. Tema on lüliks juhtkonna, lavastuskunstnike ja valgustajate või külalisvalguskujundajate vahel.  

See ametikoht eksisteerib igas Eesti teatris, mõnes võib selle töökohustusi täita tehnikajuht (Ugala) või lavastusala juht https://rakvereteater.ee/teater-inimesed?field_department_target_id=76https://veneteater.ee/et/people/group/tekhnicheskii-personal.html (Rakvere teater või Vene teater). Tehnikajuhi ülesanneteks hallata lisaks valgusalale ka heli- ja videoalasid, lavastusala juht peab vastutama ka dekoratsioonide või rekvisiite valmimise eest.

 Valguskujundaja 
Kasutatakse ka sõna valguskunstnik. Valguskujundaja loob valguskujunduse lavastusele ning vastutab selle realiseerumise eest. Võib anda ülesandeid kõikidele alljärgnevatele töötajatele. Vastutab kujunduse õigeaegselt valmimise eest. 
Tavaliselt ei ole teatri palgal kujundajaid. Tihti teevad valguskujundusi selles teatris töötavad valgusmeistrid, saades selle eest eraldi kujundustasu. Paljudel Eesti teatrites töötavatel valgusmeistritel on ka valguskujundaja eriala lõputunnistus. Kujundusi teevad ka inimesed, kes ei ole selle teatri töötajad ehk külalisvalguskujundajad. Rakvere teater määratleb siiski oma valgusosakonna inimesi kui valguskunstnik või valguskujundaja. 

 Valgusmeister 
Tehniline töötaja, kes osaleb loomeprotsessis. See tähendab, et ta abistab valguskujundajat kujunduse loomisel, vajadusel programmeerib valguspuldis. Igapäevaselt vastutab loodud kujunduste võimalikult sarnase taasloomise ja -esitamise eest, mängib kujundust etenduste ajal maha. Võib anda ülesandeid kõikidele alljärgnevatele töötajatele. Vastutab kujunduse sobivuse ja etenduste ajal korrektselt töötamise eest. 

Kui teatris on vaid valgusmeistri ametikoht, on tema tööülesanneteks ka kujunduse üles ehitamine ja suunamine. 

Enamus Eesti teatrites olev ametikoht on valgusmeisterhttps://www.draamateater.ee/inimesed/ , kes teenindab etendust, ehitab kujunduse üles, suunab, mängib maha ja korjab kokku. 

 Puldioperaator 
Tehniline töötaja, kes osaleb loomeprotsessis. Tegeleb igapäevaselt valguspuldis valguspiltide programmeerimisega ning mängib vastavalt kokkulepitud kohale valguspilte etenduse ajal maha. Ametikoht, mis ei eksisteeri igas teatris. Kui puldioperaatorit ei ole, programmeerib valgusmeister või konkreetse lavastuse valguskujundaja ise.  

Ametikoht, mis on Eestis olemas vaid Rahvusooper Estonia teatris. Samuti teevad sarnast tööd teatri Vanemuise valgusmeistrid, kuid see ei ole nende ametinimetus.

 Valgustehnik 
Valgustehnikul valgusala töötajate seas väikseim vastutus. Tegeleb valguskujunduse üles ehitamise, suunamise, korrastamis ja jälgimiskahuri opereerimisega. Täidab ülesandeid, mida annab talle valguskujundaja või valgusmeister. Ei tegele loominguliste ülesannetega ega maha mängimisega. 

Eesti teatrites tähendab valgustehnik valgusmeistrit. See tähendab, et tehnik ei ole madalam ametikoht ning neid ülesandeid täidavad ka meistrid. 

Estonia teatris on jälgimiskahurite operaatorid  eraldi ametikoht, nemad tegelevad ka valgusseti ülesehitamisega.  

 Viited 

Kategooria:Ametid